**ΔΗΛΩΣΗ ΕΜΠΙΣΤΕΥΤΙΚΟΤΗΤΑΣ ΕΚΤΕΛΟΥΝΤΟΣ ΕΠΕΞΕΡΓΑΣΙΑ ΕΚ ΜΕΡΟΥΣ ΤΟΥ ..............................................................................................**

Ο/η κάτωθι υπογράφων/υπογράφουσα ,

.......................................... [επάγγελμα], κάτοικος ……………………………………………., οδός ................................................................................., με ΑΔΤ……………………….., εκδοθέντος την ...................... από ........................, και ΑΦΜ ............................................................... υπό την ιδιότητά μου ως εργαζόμενη/εργαζόμενος [ή] συνεργάτης με σύμβαση έργου στ...ν **………………………………………………………………………………………….**, η οποία εδρεύει στο/η ………………………………, οδός ………………………..,  
με ΑΦΜ ………………………… και εκμεταλλεύεται κέντρο/γραφείο παροχής υπηρεσιών .......................................................... ,ε την παρούσα ΔΗΛΩΝΩ ΥΠΕΥΘΥΝΑ ότι:

Για την εκτέλεση των καθηκόντων που μου έχει αναθέσει ...................................................................... είναι απαραίτητη η πρόσβασή μου και η επεξεργασία δεδομένων:

□ στο **φυσικό** **αρχείο** της ως άνω επιχείρησης όπου τηρούνται δεδομένα προσωπικού χαρακτήρα των θεραπευομένων

□ **ηλεκτρονικό αρχείο** της ως άνω επιχείρησης όπου τηρούνται δεδομένα προσωπικού χαρακτήρα των θεραπευομένων

□ **σε** **ειδική κατηγορία δεδομένων προσωπικού χαρακτήρα (δεδομένα υγείας των θεραπευομένων)**.

Προκειμένου για την ορθή εκτέλεση των καθηκόντων που μου έχουν ανατεθεί από την ως άνω επιχείρηση, είναι απαραίτητη η επεξεργασία των ανωτέρω αναφερομένων προσωπικών δεδομένων. Ως εκ τούτου, **ως έχων/έχουσα την ιδιότητα του/της εκτελούντος/εκτελούσας επεξεργασία** και ενεργώντας αποκλειστικά για λογαριασμό της ως άνω επιχείρησης που έχει την ιδιότητα του «υπευθύνου επεξεργασίας» (όπως οι έννοιες αυτές προσδιορίζονται στον Κανονισμό ΕΕ 2016/679 του Ευρωπαϊκού Κοινοβουλίου και του Συμβουλίου για την Προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών - για συντομία στο εξής «Κανονισμός» ή «ΓΚΠΔ»). **ΔΗΛΩΝΩ** υπεύθυνα ότι:

Α) επεξεργάζομαι τα δεδομένα προσωπικού χαρακτήρα που περιέρχονται εις γνώση μου μόνο βάσει καταγεγραμμένων εντολών του υπευθύνου επεξεργασίας, μεταξύ άλλων όσον αφορά τη διαβίβαση δεδομένων προσωπικού χαρακτήρα σε τρίτη χώρα ή διεθνή οργανισμό, εκτός εάν υποχρεούμαι προς τούτο βάσει του δικαίου της Ένωσης ή του δικαίου του κράτους μέλους στο οποίο υπόκειται ο εκτελών την επεξεργασία· σε αυτήν την περίπτωση, ο εκτελών την επεξεργασία ενημερώνει τον υπεύθυνο επεξεργασίας για την εν λόγω νομική απαίτηση πριν από την επεξεργασία, εκτός εάν το εν λόγω δίκαιο απαγορεύει αυτού του είδους την ενημέρωση για σοβαρούς λόγους δημόσιου συμφέροντος,

Β) δεσμεύομαι να τηρήσω πλήρη εμπιστευτικότητα όλων των στοιχείων και δεδομένων προσωπικού χαρακτήρα των οποίων θα λάβω γνώση και να μην κοινοποιήσω αυτά σε κανέναν τρίτο, δίχως να τηρηθούν οι νόμιμες διαδικασίες, σχετικά με όποια ευαίσθητα στοιχεία ή πληροφορίες ή υλικό που θα περιέλθει σε γνώση μου στα πλαίσια της επεξεργασίας. Για τη δήλωση αυτή, ως εμπιστευτικό και απόρρητο θεωρείται κάθε στοιχείο, τεχνική πληροφορία, δεδομένα και γενικά όλες οι πληροφορίες που παρέχονται. Σε περίπτωση αμφιβολίας, όλες οι πληροφορίες που περιέρχονται σε γνώση μου θεωρούνται άκρως εμπιστευτικές. Η εμπιστευτικότητα της κάθε πληροφορίας δεν επηρεάζεται από το εάν αυτή περιήλθε σε γνώση μου προφορικά, εγγράφως, ηλεκτρονικά ή με οποιονδήποτε άλλο τρόπο. Συναινώ στην απαγόρευση εκμετάλλευσης των προσωπικών δεδομένων για οποιονδήποτε άλλο σκοπό πέραν από αυτού για τον οποίο μου παραχωρήθηκαν από τον «υπεύθυνο επεξεργασίας».

Γ) λαμβάνω και δεσμεύομαι να συνεχίσω να λαμβάνω όλα τα απαιτούμενα τεχνικά και οργανωτικά μέτρα του άρθρου 32 του ΓΚΠΔ (του οποίου έχω πλήρη γνώση) για την προστασία των δεδομένων προσωπικού χαρακτήρα που περιέρχονται εις γνώση μου

Δ) δεν θα προσλάβω ή θα αναθέσω σε άλλον καθήκοντα ή εντολές που μου έχουν ανατεθεί και συνεπάγονται την ιδιότητα του εκτελούντα την επεξεργασία χωρίς προηγούμενη ειδική άδεια του υπευθύνου επεξεργασίας. Σε περίπτωση που προσλάβω άλλον εκτελούντα για τη διενέργεια συγκεκριμένων δραστηριοτήτων επεξεργασίας για λογαριασμό του υπευθύνου επεξεργασίας, οι ίδιες υποχρεώσεις όσον αφορά την προστασία των δεδομένων που προβλέπονται στην παρούσα, επιβάλλονται στον άλλον αυτόν εκτελούντα μέσω σύμβασης ή άλλης νομικής πράξης σύμφωνα με το δίκαιο της Ένωσης ή του κράτους μέλους, ιδίως ώστε να παρέχονται επαρκείς διαβεβαιώσεις για την εφαρμογή κατάλληλων τεχνικών και οργανωτικών μέτρων, ούτως ώστε η επεξεργασία να πληροί τις απαιτήσεις του ΓΚΠΔ. Σε κάθε περίπτωση παραμένω πλήρως υπόλογος έναντι του υπευθύνου επεξεργασίας για την εκπλήρωση των υποχρεώσεων κάθε άλλου εκτελούντος την επεξεργασία.

Ε) έχω πλήρη γνώση του ευαίσθητου χαρακτήρα των δεδομένων που θα επεξεργαστώ και δεσμεύομαι να επικουρώ τον υπεύθυνο επεξεργασίας με τα κατάλληλα τεχνικά και οργανωτικά μέτρα, στον βαθμό που αυτό είναι δυνατό, για την εκπλήρωση της υποχρέωσης του υπευθύνου επεξεργασίας να απαντά σε αιτήματα για άσκηση των προβλεπόμενων στο ΓΚΠΔ δικαιωμάτων του υποκειμένου των δεδομένων,

ΣΤ) κατ' επιλογή του υπευθύνου επεξεργασίας, θα διαγράφω ή επιστρέφω όλα τα δεδομένα προσωπικού χαρακτήρα στον υπεύθυνο επεξεργασίας μετά το πέρας της παροχής υπηρεσιών επεξεργασίας και θα διαγράφω τα υφιστάμενα αντίγραφα, εκτός εάν το δίκαιο της Ένωσης ή το Ελληνικό Δίκαιο απαιτεί την αποθήκευση των δεδομένων προσωπικού χαρακτήρα,

Η) δεσμεύομαι ότι θα θέτω στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που θεσπίζονται στο άρθρο 28 του ΓΚΠΔ και θα επιτρέπω και διευκολύνω τους ελέγχους, περιλαμβανομένων των επιθεωρήσεων, που διενεργούνται από τον υπεύθυνο επεξεργασίας ή από άλλον ελεγκτή εντεταλμένο από τον υπεύθυνο επεξεργασίας.

Εις πίστωση των ανωτέρω υπεγράφη η παρούσα σε δύο (2) πρωτότυπα, έλαβε δε, ένα ο «υπεύθυνος επεξεργασίας») και ένα ο/η εκτελών/εκτελούσα την επεξεργασία.

|  |  |
| --- | --- |
| Για την επιχείρηση «υπεύθυνο επεξεργασίας»  …………….…………………………  (ονοματεπώνυμο - υπογραφή) | [Πόλη] ……/……../2018  O/Η «εκτελών/εκτελούσα επεξεργασία»  …………………………….  (ονοματεπώνυμο - υπογραφή) |